 Muddo yar ka dib ninkii wuxuu ku qanciyey inay jamac ku wada tukadaan oo isku xidhaan, markii salaadii ay dhamaystreen buu ninkii jamaca diidanaa lagu yidhi bal ka waran imika ma xoriyadii baan ka qaaday, xaajigii wuxuu ugu jawaabay adigu si fiican baad yeeshay oo jamaciii kugu xidhnaa baad ixtiraamtay oo si dhex dhexaad ah oo loo baahan yahay baad noo tukisay, haseyeeshee waxa jamaca I nacsiiyey qolooyinkan dambe oo dadka siday doonaan u tukiya oo shan bog kugu akhrinaya, saacadna rukuucsan marna sujuudsan oo aan dan iyo muraad ka lahayn dadka ay tukinayaan inuu awoodi karo iyo in kale, sidaas darteed ayaan gabi ahaanba u joojiyey in aan jamac ku tukado oo aan u arkay inay iga fudud tahay inaan kaligay tukado, mar haddii aan jamaca kale la ixtiraameen oo nin waliba sida uu doono dadka u tukinayo. 